Áht. 6/C. § (2) bekezdés b) vagy c) pontja szerint az adatszolgáltatási feladatok ellátásáért felelős szervet kell érteni.”

A február 11-i ülésre a 2020. évi költségvetés kidolgozásra került, elkészült a rendelet-tervezet végleges szövege a kötelezően elkészítendő indoklással, hatásvizsgálattal és a mellékletekkel együtt.

###### II. A jogszabályi háttér ismertetését követően a 2020. évi önkormányzati költségvetés megtárgyalásához az alábbi részletező információkat teszem:

Aszófő Község Önkormányzatának 2020. évi költségvetési bevételi és kiadási főösszegét 93 785 ezer forintban állapítottuk meg.

Településünk esetében változatlanul elsődleges célunk az alapfeladatok ellátása mellett a költségvetési egyensúly fenntartása, mely a jelenleg nagyon gyorsan változó és sok esetben ellentmondásos jogszabályi környezetben és stagnáló állami költségvetési támogatási helyzetben nem könnyű feladat. A 2020. évben továbbra is nagyon megfontolt gazdálkodást kell folytatnia az önkormányzatnak, annak érdekében, hogy a települési lakosok megfelelő színvonalon történő ellátását és az önkormányzati kötelező feladatok ellátását finanszírozni tudja. Az önálló polgármesteri hivatal megszűnése következtében az önkormányzati költségvetési rendeletben az idei évben sem szerepel külön hivatali költségvetés. A Tihanyi Közös Önkormányzati Hivatal költségvetése tartalmazza a hivatali köztisztviselők bérkiadásait a járulékköltségekkel együtt. Mivel önkormányzatunk a helyi kirendeltség működtetését alapvető fontosságúnak tartotta és tartja jelenleg is, ezért a kirendeltségen dolgozó köztisztviselők közös hivatalra jutó állami támogatásán felüli többletköltségét az önkormányzat a költségvetésében változatlanul megfinanszírozza (átadott pénzeszköz Tihany Község Önkormányzatának).

###### Az önkormányzat összesített 2020. évi költségvetése

###### Bevételek

A költségvetési bevételek vonatkozásában

- - az Áht. 23. § (2) bekezdés a) pontja kimondja, hogy a helyi önkormányzat költségvetése tartalmazza a helyi önkormányzat költségvetési bevételi előirányzatait

aa) működési bevételek és működési kiadások, felhalmozási bevételek és felhalmozási kiadások, kiemelt előirányzatok, és ab) kötelező feladatok, önként vállalt feladatok és államigazgatási feladatok szerinti bontásban,

- - a Ávr. rendelet 24. § (1) bekezdés a) pontja rendelkezik arról, hogy a helyi önkormányzat költségvetési bevételei között kell megtervezni:

- a helyi önkormányzat bevételeit, így különösen:

- - a helyi adó bevételeket,
- - az önkormányzat általános működéséhez és ágazati feladataihoz kapcsolódó támogatásokat
- - a központi költségvetésből származó egyéb költségvetési támogatásokat,

- elkülönítetten az EU-s forrásból finanszírozott támogatással megvalósuló programok, projektek bevételeit;

- - az Áht. 6. § szerint a költségvetési bevételek azok közgazdasági jellege szerint működési és felhalmozási bevételekre, ezen belül kiemelt előirányzatokra oszthatók.

###### Az önkormányzat összesített bevételei az alábbi kiemelt előirányzatok szerint kerülnek tervezésre:

Kiemelt bevételi előirányzatok	2020. évi eredeti előirányzat (eFt)
összege	bevételi forrás %-a az összes bevételhez viszonyítva
Kapott működési támogatások	20801	22,18

5